**EUROPAPOLITISK FORUM**

**for**

**SENTRALE, REGIONALE OG LOKALE MYNDIGHETER**

**SAMT SAMETINGET**

Som ledd i oppfølgingen av regjeringens europapolitikk[[1]](#footnote-1), regjeringens strategi for samarbeidet med EU: Norge i Europa[[2]](#footnote-2) og de årlige arbeidsprogrammene for EU/EØS saker[[3]](#footnote-3), videreføres europapolitisk lokal og regional forum med representanter fra sentrale, regionale og lokale myndigheter, samt Sametinget. Forumet skal i utgangspunktet ha to møter i året. En arena som dette er viktig for gjensidig informasjon og dialog og for kunnskap og forståelse av hvordan EU og EØS virker på lokalt, regionalt og nasjonalt plan. Innholdet i dialogen må være fleksibel og fastsettes fra gang til gang i tråd med den aktuelle utviklingen i Europa og EU. Forslag til dagsorden utarbeides av kontaktgruppen i forkant av forumet basert på forumets prioritering av tema for møtene. Som grunnprinsipp bør dialogen omfatte følgende hovedelementer.

* Dialog om aktuelle europapolitiske temaer og aktiviteter; herunder utviklingen i EU/EØS på områder som er av betydning for ulike forvaltningsnivåer i Norge og for den samiske befolkningen;
* Gjensidig informasjon om konkrete saker og regelverk som er under utvikling i EU/EØS og som kan få konsekvenser for regional/lokal forvaltning og den samiske befolkningen med særlig henvisning til EØS-avtalen;
* Tilbakemelding fra lokale/regional forvaltning om iverksettelse og gjennomføring av EØS-regelverk.

Forumet ledes i fellesskap av Utenriksdepartementet og Kommunal- og moderniseringsdepartementet på statssekretærnivå. Øvrige deltagere velges ut etter følgende prosedyre:

* 7 representanter fra fylkeskommunene velges ut via landsdelsorganisasjonene for de fylkeskommunene som tilhører en av disse etter følgende fordelingsnøkkel 1 fra Nord Norge, 1 fra Vestlandsrådet, 2 fra Østlandssamarbeidet. Videre får Agderfylkene 1 og Nord- og Sør-Trøndelag 1 felles representant, mens Oslo kommune 1 representant.
* 11 representanter primært fra kommunene velges av KS;
* 2 representanter fra Sametinget.
* Alle deltakerne har vararepresentanter.

Følgende prinsipper må ivaretas ved utvelging av representanter:

* Geografisk fordeling
* Kjønnsmessig fordeling
* Politisk representativitet

Kontaktgruppen vil fungere som et bindeledd mellom det faglig-administrative plan og det politiske nivå sentralt, regionalt og lokalt og i forhold til Sametinget. Det vises til vedlagte mandat for kontaktgruppen.

Mandat revidert 181014

**KONTAKTGRUPPE**

**for**

**SENTRALE, REGIONALE OG LOKALE MYNDIGHETER SAMT SAMETINGET**

**OM EUROPAPOLITISKE SPØRSMÅL**

Kontaktgruppens mandat er å planlegge og følge opp Europapolitisk forum på administrativt nivå, slik at det kan fungere både som et debattforum med vekt på dialog og som en informasjonskanal. Møtenes tema planlegges gjennom årlig oppdatert prioriteringsliste.

Prioriterte oppgaver for kontaktgruppen er å:

* Fungere som et bindeledd mellom det faglig-administrative plan og det politiske nivå sentralt, regionalt og lokalt og i forhold til Sametinget.
* Forberede og følge opp Europapolitisk forum på politisk nivå med nasjonale, regionale og lokale myndigheter, samt Sametinget, under felles ledelse av UD og KMD;
* Foreslå og følge opp tiltak for å fremme kompetanseheving, debatt om europapolitiske spørsmål, deltakelse i europeisk samarbeid for de ulike forvaltningsnivåene, samt utviklingen av styringsformer og relevante EU/EØS-regelverk for kommunal sektor.
* Følge arbeidet i og gi innspill til EFTAs forum for lokalt og regionalt folkevalgte, og legge til rette for kontakt og dialog mellom oppnevnte medlemmer i forumet og Europapolitisk forum
* Identifisere tiltak som kan bidra til å realisere målsettingene som er nedfelt i Meld.

St. (2012-2013), EØS-avtalen og Norges øvrige avtaler med EU - Sentrale prioriteringer og virkemidler i norsk europapolitikk.

* Om gjennomføring av europapolitikken, og se dette i sammenheng med Norges arbeid i andre samarbeidsfora som Europarådet.
* Videreutvikle dialogen med EU-delegasjonen, regionkontorene i Brussel, KS’ kontor i Brussel, fagdepartementer og andre aktuelle miljøer.
* Bidra til – på et tidlig tidspunkt - å diskutere og samordne norske kommuners og fylkeskommuners engasjement i europeiske paraplyorganisasjoner med nasjonale myndigheters politikk der dette er naturlig.
* Arbeide for, og aktivt fremme urfolksdimensjonen i forumets arbeid, for å sikre og styrke urfolks medbestemmelse, materielle kulturvern, språk og samfunnsliv.

Kontaktgruppen skal årlig foreslå prioriterte tema for Europapolitisk forums møter, på grunnlag av aktuell norsk europapolitikk, sett fra forumets synspunkt. Kontaktgruppen skal særlig ha fokus på en ”Ti-på-topp” liste.

Kontaktgruppen er sammensatt på følgende måte:

* KMD med inntil fire representanter;
* UD med to representanter;
* KS med inntil tre representanter;
* Nord-Norsk råd, en representant;
* Østlandssamarbeidet, en representant;
* Vestlandsrådet, en representant;
* Sametinget, en representant.
* Oslo kommune, en representant
* Den enkelte sørger selv for stedfortreder ved forfall.

Kontaktgruppen ledes av KMD. UD og KMD har sammen ansvaret for sekretariatet.

1. <http://www.regjeringen.no/nb/sub/europaportalen/norge-og-eu/regjeringens-europapolitikk.html?id=517467> [↑](#footnote-ref-1)
2. <http://www.regjeringen.no/nb/dep/ud/pressesenter/pressemeldinger/2014/pm_strategi.html?id=762503> [↑](#footnote-ref-2)
3. <http://www.regjeringen.no/nb/sub/europaportalen/aktuelt/nyheter/2014/Arbeidsprogrammet-for-EUEOS-saker-2014.html?id=757327> [↑](#footnote-ref-3)